Gravina kom fra en velanskrevet famile, og han fik under tilsyn af sin [[morbror]], [[Gregorio Caloprese]] (1654-1715), der var en anerkendt digter og [[filosof]], en omfattende uddannelse, inden han drog til [[Napoli]] for at studere [[jura]] og [[kanonisk ret]]. I [[1689]] kom han til [[Rom]], hvor han året efter kom med i den digterkreds, der var opstået omkring den abdicerede [[Sverige|svenske]] [[Kristina af Sverige|dronning Christina]] i [[1654]]. I denne kreds blev det litterære selskab ''Accademia dell'Arcadia'' grundlagt i [[1690]] til minde om eksdronning Christina, der var død i 1689. 
Snart skilte to modstridende tendenser sig ud inden for akademiet: den ene centreret omkring Gravina, der havde [[Dante]] og [[Homer]] som forbilleder og den anden omkring [[Giovanni Mario Crescimbeni|Crescimbeni]], der havde [[Petrarca]] som forbillede. Det resulterede i en åbenlys strid, der endte med Gravinas udtræden af akademiet. Han dannede efterfølgende et nyt selskab [[Accademia dei Quinti]] i [[1711]].
Personbillede_savnes